વૃક્ષો પર્યાવરણનું અને પોલીસ પર્યાવરણપ્રેમીઓનું રક્ષણ કરે છે, તેમનું રક્ષણ આપણી જવાબદારી વૃક્ષોની રક્ષા કરીશું | ન્યૂ અલકાપુરીના પ્રથમ બ્લૂ એટ્સના રહેવાસીઓ દ્વારા તેમના રહેણાંકના પરિસરમાં ઉછરેલા વૃક્ષોને રાખડી બાંધી તે વૃક્ષોની રક્ષા કરવાનો સંકલ્પ લીધો હતો. ઉપરાંત રહેણાંકના પરિસરમાં વધુ વૃક્ષો રોપી તેનું પણ જતન કરવાની ટેક માલવિકા સંઘવી સહિત તમામે લીધી હતી. રક્ષકો રક્ષિત રહે | વડોદરામાં કાર્યરત નેશનલ સર્વિસ સ્કીમ અંતર્ગત કાર્ય કરતા શહેરના યુવાનો દ્વારા શહેરમાં દિવસ રાત જાગીને શહેરજનોના રક્ષણનું કાર્ય કરતા ટ્રાફિક અને પોલીસના જવાનોને રાખડી બાંધવામાં આવી હતી. રક્ષકો રક્ષણ કરે પરંતુ તેમના રક્ષણની કામના નેશનલ સર્વિસ સ્કીમમાં કાર્યરત વિદ્યાર્થીઓ દ્વારા કરવામાં આવી હતી.